CELEX: 32020D1831
Language: ro
Date: 2020-11-30 00:00:00
Title: Decizia (UE) 2020/1831 a Consiliului din 30 noiembrie 2020 privind poziția care urmează să fie adoptată în numele Uniunii Europene în cadrul Consiliului mixt instituit prin Acordul de parteneriat economic dintre Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește ajustarea anumitor cantități de referință prevăzute în anexa IV la acordul respectiv

4.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 409/36
               
            
         DECIZIA (UE) 2020/1831 A CONSILIULUI
         din 30 noiembrie 2020
         privind poziția care urmează să fie adoptată în numele Uniunii Europene în cadrul Consiliului mixt instituit prin Acordul de parteneriat economic dintre Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește ajustarea anumitor cantități de referință prevăzute în anexa IV la acordul respectiv
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte (1) (denumit în continuare „acordul”), a fost semnat de Uniune și statele sale membre la 10 iunie 2016.
                  
               
                     (2)
                  
                  
                     Până la intrarea sa în vigoare, acordul s-a aplicat cu titlu provizoriu între Uniune și statele membre ale acesteia, pe de o parte, și Republica Botswana, Regatul Lesotho, Republica Namibia, Republica Africa de Sud și fostul Regat Swaziland, în prezent Regatul Eswatini, pe de altă parte, începând cu 10 octombrie 2016, și între Uniune și statele membre ale acesteia, pe de o parte, și Republica Mozambic, pe de altă parte, începând cu 4 februarie 2018.
                  
               
                     (3)
                  
                  
                     În temeiul articolului 102 alineatul (1) din acord, Consiliului mixt al statelor părți la APE din SADC-UE (denumit în continuare „Consiliul mixt”) are competența de a lua decizii cu privire la toate aspectele reglementate de acord.
                  
               
                     (4)
                  
                  
                     Articolul 35 din acord prevede posibilitatea ca Uniunea vamală sud-africană (SACU) să aplice o măsură de salvgardare sub forma unei taxe de import în cazul în care, în cursul oricărei perioade de douăsprezece luni date, volumul importurilor în SACU de produse agricole enumerate în anexa IV la acord și originare din Uniune, depășește cantitatea de referință pentru produsul respectiv indicată în respectiva anexă.
                  
               
                     (5)
                  
                  
                     Nota de subsol (1) la anexa IV la acord prevede ajustarea proporțională a anumitor cantități de referință pentru liniile tarifare marcate cu un asterisc, dacă data intrării în vigoare a acordului este ulterioară anului 2015.
                  
               
                     (6)
                  
                  
                     Este oportun să se stabilească poziția care urmează să fie adoptată în numele Uniunii în cadrul Consiliului mixt întrucât decizia Consiliului mixt privind ajustarea anumitor cantități de referință prevăzute în anexa IV la acord va fi obligatorie pentru Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului mixt al statelor părți la APE din SADC-UE (denumit în continuare „Consiliul mixt”) instituit prin Acordul de parteneriat economic dintre Uniunea Europeană și statele membre ale acesteia, pe de o parte, și statele părți la APE din SADC, pe de altă parte, (denumit în continuare „acordul”), în ceea ce privește ajustarea, în sensul articolului 35 din acord, a anumitor cantități de referință pentru produsele enumerate în anexa IV la acord și indicate cu un asterisc, se bazează pe proiectul de decizie a Consiliului mixt (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 30 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 250, 16.9.2016, p. 3.
         
            (2)  A se vedea documentul ST 12376/20 pe portalul http://register.consilium.europa.eu